Document ID: 31998D0346

Komisjoni otsus,
19. mai 1998,
millega muudetakse otsust 97/569/EÜ nende kolmandates riikides asuvate ettevõtete ajutiste loetelude koostamise kohta, millest liikmesriigid lubavad importida lihatooteid
(EMPs kohaldatav tekst)
(98/346/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 22. juuni 1995. aasta otsust 95/408/EÜ nende kolmandates riikides asuvate ettevõtete ajutiste loetelude koostamise tingimuste kohta, millest liikmesriikidel on vaheperioodil lubatud importida teatavaid loomse päritoluga tooteid, kalatooteid või elusaid kahepoolmelisi karploomi, [1] viimati muudetud otsusega 97/34/EÜ, [2] eriti selle artikli 2 lõiget 4,
ning arvestades, et:
komisjoni otsusega 97/569/EÜ, [3] viimati muudetud otsusega 98/220/EÜ, [4] koostatakse kolmandates riikides asuvate lihatooteid valmistavate ettevõtete ajutised loetelud;
Uus-Meremaa on saatnud loetelu linnulihatooteid valmistavatest ettevõtetest, mille puhul pädevad asutused tõendavad, et ettevõtted vastavad ühenduse eeskirjadele;
seega on võimalik koostada linnulihatooteid valmistavate Uus-Meremaa ettevõtete ajutine loetelu; seepärast tuleks otsust 97/569/EÜ vastavalt muuta;
käesoleva otsusega ettenähtud meetmed on kooskõlas alalise veterinaarkomitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 97/569/EÜ I lisa muudetakse järgmiselt:
a) eksplikatsiooni punktile 5 lisatakse järgmine tekst:
"LLT = linnulihatooted
KLT = küülikulihatooted
TPULT = tehistingimustes peetavate ulukite lihast tooted
LULT = looduslike ulukite lihast tooted";
b) I lisa täiendatakse käesoleva otsuse lisaga.
Artikkel 2
Käesolevat otsust kohaldatakse alates 10. maist 1998.
Artikkel 3
Käesolev otsus on adresseeritud liikmesriikidele.
Brüssel, 19. mai 1998

Labels: 0
3
17
5